jkorsvik/nowiki_second_scrape_merged huggingface dataset:
Luossajärvi

Luossajärvi (nordsamisk: Luossajávri) er en drøyt 260 hektar stor innsjø i Kiruna, ved Luossavaaras sørvestlige side. Gruveselskapet LKAB har suksessivt tømt den sørlige delen av innsjøen for å muliggjøre brytning av den såkalte sjømalmen, den delen av malmåren som strekker strekker seg under sjøbunnen. De tørrlagte områdene består i dag for det meste av myr.


== Miljøproblem ==
Den gjenværende delen av Luossajärvis kjemiske sammensetning viser stor påvirkning fra gruvevirksomheten. Innsjøen har høye verdier av sulfat-, nitrat- og nitridioner. De høye sulfatverdiene tyder på omfattende forvitringsprosesser av framfor alt karbonat- og sulfidbestandig materie. Det er også høye verdier av kobber i innsjøen på grunn av lekkasjer fra Viscariagruvens dammer.


== Fiske ==
Luossajärvi er en fiskevennlig innsjø, og hver vinter avholdes det pilketevlinger ute på isen. Luossajärvi betyr «Laksesjø», noe som kommer av innsjøens tidligere rike ørretbestander (ørreten tilhører laksefamilien). Ting har imidlertid endret seg, og av innsjøens opprinnelige fiskeslag, som innbefattet abbor, ørret og gjedde, men av disse er det bare abboren igjen. Det settes ut en del fisk i innsjøen, i et forsøk på å få etablert nye bestander.


== Kilder ==
Kiruna, 100-årsboken ISBN 91-630-9371-5
Luvtávrre

Luvtávrre er en innsjø nord for Adolfsström i Arjeplog kommune, Norrbottens län, Sverige. Luvtávrre grenser mot nasjonalparken Pieljekaise. Kungsleden passerer sjøens østside. Luvtávrre er kjent for bra fiske, spesielt røye og ørret, og det drives hytte- og båtutleie i området.
Malmesjaure

Malmesjaure er en innsjø nord for Moskosel i Arvidsjaur kommune, Sverige. Innsjøen er egentlig en oppdemming av Abmoälven. Ved innsjøen er det en flybase fra andre verdenskrig, som var en av mange små flybaser som skulle kunne ta i mot fly under beredskapsårene og under den kalde krigen.


== Eksterne lenker ==
Svenska flygvapnets krigsflygbaser
Malåträsket

Malåträsket er en lang og smal innsjø i den sørlige delen av Lappland, og en del av Malån-vassdraget. Innsjøen ligger i en høyde på 315 meter over havet, og har et overflateareal på 7,15 km².
Tettstedet og kommunesenteret Malå ligger ved nordbredden av innsjøen.


== Referanser ==
Peder Als

Peder Als (født 1725 eller 1726, døpt 16. mai 1727 i København, død 8. juli 1776 samme sted) var en dansk maler, hovedsakelig kjent for sine portretter. Han var utdannet under Carl Gustaf Pilo ved Kunstakademiet i København.Etter å ha vunnet akademiets store gullmedalje i 1755 reiste han til Italia, hvor han oppholdt seg
i Roma fra 1756–1761.Her tilegnet han seg som en av de første danske malere nyklassisismens ideer under inntrykk av den samtidige maleren Anton Raphael Mengs.Etter hjemkomsten fra utlandet ble han i 1763 utnevnt til hoffmaler og professor ved Kunstakademiets modellskole i 1766.


== Verk – utvalg ==
Blant hans mest kjente portretter er Christian VII i kroningsdrakt,
som ble malt i tre utgaver. Han har også utført portretter av  Caroline Mathilde, Johannes Wiedewelt og J.H.E. Bernstorff.


== Referanser ==


== Eksterne lenker ==
Dansk biografisk leksikon
Goran Hadžić

Goran Hadžić (serbisk: Горан Хаџић, født 7. september 1958 nær Vinkovci i dagens Kroatia, død 12. juli 2016 i Novi Sad i Serbia) var en etnisk serbisk tidligere politisk leder for Den serbiske republikken Krajina (Srpska Krajina) i Kroatia og grenseområdet mot Vest-Bosnia. Han var anklaget for krigsforbrytelser av Det internasjonale krigsforbrytertribunalet for det tidligere Jugoslavia og ble 20. juli 2011 arrestert i Serbia. Hadžić var anklaget for 14 tilfeller av krigsforbrytelser, spesielt fordrivelse av sivile kroater fra Krajina-området 1991–94. Han var også anklaget for delaktighet i massakren i Vukovar i november 1991, da 250 kroater ble drept.
Hadžić ble tiltalt for krigsforbrytelser og forbrytelser mot menneskeheten, men døde før rettssaken var over.


== Politisk karriere ==

I oppveksten var han aktiv i ungkommunistene i Jugoslavia, og senere i Serbias demokratiske parti (SDS). Han deltok i sammenstøtet mellom kroater og serbere ved Plitvice (hans fødeby), som startet krigen i Kroatia i april 1991. Det var Milan Martić som ledet de serbiske politistyrkene i sammenstøtet, mens Hadžić i økende grad tok på seg rollen som politisk lederskikkelse i Krajina, og var i juni 1991 blant «regjeringsmedlemmene» i en etnisk serbisk «regjering» for områder i Vest-Bosnia og Kroatia hvor etniske serbere var i flertall. Han ble «statsminister» i den nydannede serbiske Krajina-republikken den 26. februar 1992, hvor han avløste Milan Babic.
I februar 1994 endte hans periode som statsminister for Krajina-republikken, men han fortsatte som lokal leder fram til 1997 etter at Milan Martić hadde blitt Krajinas «president» og sendte Hadžić ut av regjeringsledelsen. Da Srem-baranja-distriktet ble integrert i Kroatia, flyttet Hadžić etterhvert til Serbia, og deltok blant annet ved Arkans begravelse i 2000.


== Anklage for krigsforbrytelser ==
4. juni 2004 utstedte Det internasjonale krigsforbrytertribunalet for det tidligere Jugoslavia arrestordre på Hadžić, som da bodde i Novi Sad. Men han slapp unna og levde i skjul. Arrestasjonen og utleveringen av Ratko Mladić i juni 2011 førte til økt oppmerksomhet mot Hadžić, som da ble den siste krigsforbrytertiltalte fortsatt på frifot. En måned senere ble han selv arrestert. Hadžić ble utlevert til krigsforbrytertribunalet i Haag den 22. juli 2011. Rettssaken mot Hadžić ble avbrutt i april 2016 da Hadžić var for syk til å være til stede.


== Referanser ==


== Eksterne lenker ==
(en) Goran Hadžić – kategori av bilder, video eller lyd på Commons 
Goran Hadzic – Indictment, tiltale ved Det internasjonale krigsforbrytertribunalet for det tidligere Jugoslavia
Wanted for genocide by Croatian authorities, Kroatias innenriksdepartement
Wanted: Goran Hadžić, Interpol
Hallingdal Fotballklubb

Hallingdal Fotballklubb (stiftet 25. mars 1994) er et idrettslag fra Hallingdal i Buskerud. A-laget spiller i 2022 i 4. divisjon og spiller sine kamper på Hallingmo Gol. Damelaget til HFK er i 3. divisjon. I tillegg har klubben to juniorlag for gutter og et Jenter 17 lag - HFK har også et soneansvar for spillere fra 12 år og opp til 16 på sonetreninger. Juniorlaget til Hallingdal har flere år gjort det meget bra i NM, der i blant annet har slått ut Sogndal, Hamkam og Mjøndalen.


== Historikk ==
Klubben ble stiftet 25. mars 1994 som en klubb for hele Hallingdal. Klubben overtok a-lagssatsingen til samarbeidslaget mellom Nesbyen Idrettslag og Idrettslag Flåværingen, ved å overta Nesbyens plasser i seriesystemet. HFK ville derfor i 1995-sesongen delta med et A-lag i 4. divisjon, et andrelag i 6. divisjon, samt et damelag i 3. divisjon. Overtakelsen ble godkjent på et ekstraordinært årsmøte i Nesbyen IL 8. desember 1994.
I 2021 så opprettet Hallingdal FK et gatelag og har begynt prosessen med å lage et lag for tilrettelagt fotball.


== Adelskalender ==


=== Flest kamper spilt - Herrer ===


=== Flest kamper spilt - Kvinner ===


=== Flest mål - Herrer ===


=== Flest Mål - Kvinner ===


== Tabell ==


== Sesong for sesong ==


== Kjente tidligere spillere ==
Espen Bjørnsen Garnås - Lillestrøm Sportsklubb
Jesper Taaje - Sandefjord Fotball
Magnus Bækken - Mjøndalen Idrettsforening


== Referanser ==


== Eksterne lenker ==
Offisielt nettsted
Idrettslaget Moingen

Idrettslaget Moingen (stiftet 9. juni 1918) er et idrettslag fra Vikersund i Buskerud.


== Tabellen 2011 ==
Moingen trakk sitt seniorlag i 2011 etter seks serierunder. Laget hadde ikke tatt noen poeng i løpet av den perioden.

1 Moingen trakk laget midt i sesongen.


== Eksterne lenker ==
Offisielt nettsted
Bildu

Bildu (baskisk for «å skape») er en baskisk valgallianse bestående av partiene Alternatiba, Eusko Alkartasuna og uavhengige kandidater. Valgalliansen ble stiftet 3. april 2011 og stilte til valg første gang i det spanske lokalvalget 22. mai 2011. Valgalliansen har uavhengighet fra Spania og Frankrike som mål og ønsker en selvstendig stat i Baskerland.


== Historie ==
Bildu ble dannet som en respons på at spansk høyesterett forbød det nye baskiske partiet Sortu i mars 2011. Spanske myndigheter anså partiet som en videreføring av det forbudte partiet Batasuna, den påståtte politiske fløyen til ETA. Som reaksjon på kriminaliseringen gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet Bildu.  
Også Bildu ble i første rekke forbudt av høyesterett på grunn av angivelige bånd til Batasuna. Forbudet mot Bildu vakte voldsomme reaksjoner. Blant annet trakk Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai.


== Valgresultater ==
I det spanske lokal- og regionalvalget 2011 fikk Bildu 26% av stemmene og ble det nest største partiet i spansk Baskerland, kun forbigått av PNV. Valgalliansen vant seter i de fleste kommunestyrer i spansk Baskerland, deriblant San Sebastián, Bilbao og Pamplona. 


== Se også ==
Batasuna
Sortu
Den baskiske nasjonale frigjøringsbevegelsen


== Referanser ==


== Eksterne lenker ==
Offisielt nettsted 
(en) Bildu – kategori av bilder, video eller lyd på Commons
John Nelson Darby

John Nelson Darby (født 18. november 1800, død 29. april 1882) var en predikant som grunnla det som med tiden ble til Plymouth Brethren. Han vokste opp i Irland, ble advokat i  1819 og ble senere prest i den engelske kirke, men kom under nye religiøse innflytelser. Plymouth Brethren blir noen ganger kalt darbyister etter ham.
Metodismen hadde fått i gang en vekkelsesbevegelse (the evangelicals), som i Irland ledet til at en gruppe ble organisert under ledelse av John Walker. I Dublin ble Darby kjent med denne bevegelsen og begynte å tale for skille mellom kirke og stat. Senere brøt han fullstendig med den engelske kirke.
Fra 1831 begynte han å misjonere. Han gikk så langt som å fornekte berettigelsen i noen form for kirke. Alle ytre ordninger var ifølge hans syn av det onde, alle troende hadde samme rett til å forkynne. Hver og en skulle svare bare for seg selv i religiøs sammenheng. Man skulle bare tale om brødre i små grupper som ble kalt gatherings. 
I 1845 kom det imidlertid til en splittelse mellom ham og flere andre brødre, og det oppstod flere ulike grupperinger.


== Referanser ==
Branchiobdellider

Branchiobdellider er en orden av leddormer. De har tidligere blitt regnet med til iglene, men nå anses de for en egen gruppe, eventuelt som en del av den klassen fåbørsteormer.
Branchiobdellidene er små, fra en til 10 mm. De har sugekopper og fester seg til ferskvannskreps. Flere hundre kan sitte på en kreps. De spiser organisk materiale og små organismer, men noen kan også spise deler av verten.De omfatter omkring 130 arter, og blant annet slekten Branchiobdella.


== Referanser ==


== Eksterne lenker ==
(en) branchiobdellider i Encyclopedia of Life 
(en) branchiobdellider i Global Biodiversity Information Facility 
(sv) branchiobdellider hos Dyntaxa 
(en) branchiobdellider hos Fauna Europaea 
(en) branchiobdellider hos ITIS 
(en) branchiobdellider hos NCBI 
(en) Kategori:Branchiobdellida – bilder, video eller lyd på Wikimedia Commons 
Branchiobdellida – detaljert informasjon på Wikispecies
Hesteskomark

Hesteskomark eller foronider er en gruppe av virvelløse filterspisende sjødyr. Bare et tjuetalls arter er påvist, og både inndelingen av dem og det faktiske artsantallet er usikkert.Hesteskomark lever på sjøbunnen i grunt vann, der flere individer sitter sammen i et rør. De har en tarmåpning på oversiden. De har en hesteskoformet tentakkelkrans. De er tvekjønnede og deres yngel er trochoforlarver med flimmerhår, mens i alle fall en art formerer seg ved knoppskyting. 
Noen arter holder til i norske fjorder.
Som hos mange dyregrupper uten harde deler finnes det ingen udiskutable fossiler av gruppen. Både anatomi og netetiske tester viser at de er slektninger av en del andre grupper med små, fastsittende dyr som mosdyr, entoprocter og armfotinger.


== Referanser ==


== Eksterne lenker ==
(en) hesteskoormer – oversikt og omtale av artene i WORMS-databasen 
(en) hesteskoormer i Encyclopedia of Life 
(en) hesteskoormer i Global Biodiversity Information Facility 
(no) hesteskoormer hos Artsdatabanken 
(sv) hesteskoormer hos Dyntaxa 
(en) hesteskoormer hos Fossilworks 
(en) hesteskoormer hos ITIS 
(en) hesteskoormer hos NCBI 
(en) Kategori:Phoronida – bilder, video eller lyd på Wikimedia Commons 
Phoronida – detaljert informasjon på Wikispecies
Dexter Fletcher

Dexter Fletcher (født 31. januar 1966) er en engelsk skuespiller. 
Fletchers første rolle var som Baby Face i Bugsy Malone i 1976 og han fikk sin debut på teater året etter i en produksjon av A Midsummer Night's Dream. Fletcher er mest kjent for sin rolle i regissør Guy Ritchie sin film, Lock, Stock and Two Smoking Barrels, og i den kritikerroste TV-serien Krigens brorskap fra TV-kanalen HBO. Hans amerikanske aksent gjorde at publikum var overbevist om at han faktisk var amerikaner. 
Fletcher har spilt i filmene Caravaggio (1986), The Rachel Papers (1989), Lock, Stock and Two Smoking Barrels (1998), Layer Cake (2004) og Universal's Doom som kommunikasjonsoffiser Pinky. Mer nylig har Fletcher spilt i superheltfilmen Kick-Ass fra 2010 og i den britiske dramaserien Hotell Babylon.


== Referanser ==


== Eksterne lenker ==
(en) Dexter Fletcher på Internet Movie Database 
(sv) Dexter Fletcher i Svensk Filmdatabas 
(da) Dexter Fletcher på Filmdatabasen 
(da) Dexter Fletcher på Scope 
(fr) Dexter Fletcher på Allociné 
(en) Dexter Fletcher på AllMovie 
(en) Dexter Fletcher hos Rotten Tomatoes 
(en) Dexter Fletcher hos The Movie Database
Kamishibai

Kamishibai eller kami-shibai (紙芝居), japansk for «papirdrama» , er en type tradisjonell  fortellerkunst i Japan. Den omfatter bruk av ei lita teater- eller tittekasse der fortelleren, kalt gaito kamishibaiya, legger inn et sett bildekort eller -plansjer som illustrasjoner for hver scene til støtte for fortellinga si. Kamishibai har først og fremst vært brukt som underholdning for barn.
Skikken med kamishibai oppstod i japanske buddhist-templer på 1100-tallet da munkene der brukte  emakimono (bilderuller) for å formidle moralfortellinger til et publikum som stort sett ikke kunne lese. Fortellerteknikken fikk et oppsving fra 1920- til 1950-tallet da fattige, omreisende historiefortellere syklet fra landsby til landsby med slikt utstyr og solgte godteri. Fenomenet ble utkonkurrert av TV-fortellinger da fjernsynet kom, men har på nytt blomstret opp som en fortellerteknikk vist på bibliotek og barneskoler. Japanske barnebibilotek har en egen kasse med store konvolutter som inneholder kamishibai-fortellinger man kan låne med seg hjem. 
Det er flere liknende måter å vise fram bildefortellinger i en delvis improvisert dialog mellom en formidler og en publikumsgruppe, for eksempel ved bruk av digre bildebøker, flanellografer og dioramaer med papirfigurer og moderne powerpoint-presentasjoner. Tradisjonell italiensk cantastoria er tilsvarende presentasjon av fortellinger gjennom bildeplansjer, men med tekstene framført som sang. Også i bunraku, japansk dokketater, synges ofte fortellinga. 


== I Norden ==
Danske Mette Toft introduserte i 1995 fortellertradisjonen kamishibai i Danmark.


== Referanser ==


== Se også ==
Bunraku, japansk figurteater
Emakimono (eller emaki), japanske skriftruller med bilder og tekster
Tatebanko, tradisjonelle japanske papir-dioramaer
Cantastoria, italiensk fortellertradisjon med bilder og sang
Muntlig litteratur
Figurteater


== Eksterne lenker ==
Otakuworld kamishibai program
Storycard Theater
Kreashibai nettsted (tysk)
Stephen McGann

Stephen McGann (født 2. februar 1963 i Liverpool) er en britisk skuespiller og regissør. 
Hans tre eldre brødre – Joe, Paul og Mark – er også skuespillere. McGann begynte sin profesjonelle skuespillerkarriere i 1982 med en rolle West End-musikalen Yakety Yak. Siden den gang har McGann arbeidet mye både innenfor britisk teater og i TV-serier. I 1993 var McGann med på å skrive og produsere, og spille i den prisbelønte BBC-dramaserien The Hanging Gale. I 2006 hadde McGann rollen som pastor Shaw i den opprinnelige West End-musikalen Footloose.
McGann er gift med manusforfatter Heidi Thomas. Paret er bosatt i Essex.


== Referanser ==


== Eksterne lenker ==
(en) Stephen McGann på Internet Movie Database 
(sv) Stephen McGann i Svensk Filmdatabas 
(fr) Stephen McGann på Allociné 
(en) Stephen McGann på AllMovie 
(en) Stephen McGann hos The Movie Database
Prosjektskolen

Prosjektskolen er en ideel privat kunstskole som skiller seg fra andre kunstskoler ved at den som den eneste bygger sin undervisning rundt såkalt tredimensjonal kunst (skulptur, installasjon, scenografi, performance mv.). Prosjektskolen ble startet av Vilde von Krogh og Yngve Rønning i 2005 . Kunnskapsdepartementet godkjente Prosjektskolens søknad om å bli toårig 13. september 2012. 
Prosjektskolen benytter seg av utøvende kunstnere som gjestelærere og foredragsholdere. Skolen holder til i Borggata 7 i Bydel Gamle Oslo, i de forhenværende lokalene til Pellerin margarinfabrikk. Skolen samarbeider med kunstnersenteret Can Serrat i Catalonia, hvor det årlig arrangeres treukers skoleturer.  


== Stab pr. vårsemester 2022 ==
Rektor: Vilde von Krogh
Faste lærere: Marianne Bredesen, Kjersti Vetterstad, Anders Dahl Monsen, Geir Backe Altern, Michael Hare
Administrasjonssekretær: Victoria Campbell
Administrasjonssekretær og økonomi: Tony Graneng
Verksmester: Eivind Røtnes, Geir Backe Altern
IT/AV/PR: Michael Hare


== Referanser ==


== Eksterne lenker ==
Offisielt nettsted
Corey Feldman

Corey Feldman (født 16. juli 1971 i Los Angeles, California) er en amerikansk skuespiller som har hatt en rekke roller på film og TV. 


== Skuespillerkarriere ==
Feldman ble kjent på 1980-tallet, med roller i Hollywood-filmer som The Goonies, Venner for livet, The Lost Boys, License to Drive, Dream a Little Dream, Gremlins og Teenage Mutant Ninja Turtles. Feldman var bare tre år gammel da han fikk sin første rolle, i en reklamefilm for burgerkjeden McDonald's. På slutten av 1990-tallet dukket Feldman opp i CBS-serien Dweebs (TV-serie) og i 1999 var han med i TV-showet The Crow: Stairway to Heaven. Feldman er vokalist i bandet The Truth Movement, som han har utgitt flere musikkalbum med.


== Filmer (utvalg) ==
1984: The Gremlins
1985: The Goonies
1986: Venner for livet
1987: The Lost Boys
1988: License to Drive
1990: Teenage Mutant Ninja Turtles (1990)
2007: The Two Coreys


== Familieliv ==
Feldman møtte Susie Sprague på en nattklubb i januar 2002. Paret giftet seg 30. oktober samme år. I oktober 2009 gikk paret hver sin vei etter syv års ekteskap. Sprague har foreldreretten til parets sønn, men Feldman har samværsrett.


== Annet ==
Feldman ble tildelt utmerkelsen Paws of Fame Award av Wildlife Way Station for hans innsats for dyrevelferd.
I februar 2005 ble Feldman innkalt til å vitne mot Michael Jackson under rettssaken der Jackson stod tiltalt for gjentatte overgrep mot mindreårige gutter. Etter at Jackson døde holdt Feldman og bandet The Truth Movement en rockekonsert i Los Angeles som de tilegnet Michael Jackson.


== Referanser ==


== Eksterne lenker ==
Offisielt nettsted 
(en) Corey Feldman – kategori av bilder, video eller lyd på Commons 
(en) Corey Feldman – galleri av bilder, video eller lyd på Commons 
(en) Corey Feldman på Internet Movie Database 
(sv) Corey Feldman i Svensk Filmdatabas 
(da) Corey Feldman på Filmdatabasen 
(da) Corey Feldman på Scope 
(fr) Corey Feldman på Allociné 
(en) Corey Feldman på AllMovie 
(en) Corey Feldman hos Turner Classic Movies 
(en) Corey Feldman hos The Movie Database 
(en) Corey Feldman hos Behind The Voice Actors 
(en) Corey Feldman på Discogs 
(en) Corey Feldman på MusicBrainz 
(en) Corey Feldman på Songkick 
Corey Feldman på Twitter
Planking

Planking (uttales med norsk aksent, planking) er en handling der en person legger seg på magen med hendene inn mot kroppen på besynderlige steder eller turistattraksjoner for så å publisere bildet på sosiale nettsted. Trenden startet i Australia, og har senere spredt seg over store deler av verden, med Facebook som en katalysator. 
Planking kan deles opp i morroplanking, som går på å planke på sære, morsomme steder. Ekstrem planking går på å planke på farlige, skremmende steder. I Norge har politiet advart mot det de kaller livsfarlig lek. Planking har ført til ett kjent dødsfall på verdensbasis, da en 20 år gammel australsk mann ramlet i døden da han forsøkte å planke gelenderet i syvende etasje.


== Regler for planking ==
Reglene for planking varierer litt etter hvor man leser, men fellesnevneren vil være omtrent som følger:.
Du må ligge med ansiktet ned, og forsikre deg om at ansiktet ditt holdes uttrykksløst så lenge plankingen varer.
Føttene dine må holdes rett, sammen og med pekende tær.
Armene dine må holdes strak ved din side, med pekende fingre.
Du må gjøre det kjent at du planker. Å si «Jeg planker» signaliserer vanligvis dette. Å annonsere det bestemt vil forsikre et godt resultat.
Tenk alltid på din sikkerhet. Gjennomtenkte plankinger skal alltid gå som planlagt. Aldri utsett deg selv for unødvendig risiko, med mindre du er en erfaren planker.
Enhver planking fanget på bilde  må få et navn.


== Referanser ==
Rune Fjeldstad

Rune Fjeldstad (født 23. desember 1971) er en norsk tidligere ishockeyspiller som spilte for Hasle/Løren og Vålerenga.


== Referanser ==


== Eksterne lenker ==
(en) Rune Fjeldstad – Eurohockey.com 
(en) Rune Fjeldstad – Eliteprospects.com
Liu Beis erobring av Yizhou

Liú Bèis erobring av Yìzhōu (kinesisk: 益州之战; hanyu pinyin: Yìzhōu Zhīzhàn) var et militært felttog startet av krigsherren Liu Bei for å overta Yi-provinsen fra dens guvernør Liu Zhang. Felttoget fant sted fra 212 til 215, i forspillet til de tre rikers tid i Kinas historie, og endte med seier til Liu Bei, som overtok kontrollen over provinsen som kom til å bli det geografiske grunnlaget for opprettelsen av riket Shu Han i de tre rikers tid. 
I Ming-romanen Beretningen om de tre kongedømmer skrevet av Luo Guanzhong, er Liu Bei veldig nølende til å overta eller angripe Liu Zhang, siden Zhang var en fjern slektning av ham, og dermed tilhørte Hàn-dynastiets keiserfamilie, og han går derfor glipp av en sjanse til å overta Yìzhōu uten å bruke makt. 


== Fotnoter ==
In Their Eyes (album)

In Their Eyes er debutalbumet til Inculcado. Det ble utgitt i oktober 2010.


== Sporliste ==
«Into it All» – 1:28
«Rainy Days» – 3:33
«In Their Eyes» – 5:10
«Inculcado (The Song)»- 3:54
«Tranquilizing Song» – 5:15
«Set Sails» – 3:18
«Run» – 4:38
«Fading Time» – 5:01
«Cold Face and a Fist» – 5:38
Pang Tong

Páng Tǒng (tradisjonell kinesisk: 龐統; forenklet kinesisk: 庞统; 179-214), stilnavn Shìyuán (士元), var en kinesisk militær rådgiver for Liu Bei på slutten av Han-dynastiet og forspillet til de tre rikers tid i Kinas historie. Han ble kalt Den unge føniks (鳯雛; Fèngchú) av sin onkel Pang Degong på grunn av sitt stygge utseende men store dyktighet og talent (slik som den unge føniksen er veldig stygg, men vokser opp og blir en vakker og legendarisk skapning). Páng Tǒng ble berømt etter at han møtte den lærte Sima Hui, som regnet ham for å være et av de største talentene i Jingnan-provinsen etter å ha snakket sammen med ham én dag. 
Páng Tǒng ble drept av fiendens piler under beleiringen av Luocheng i 214, under Liu Beis erobring av Yizhou, 36 år gammel. 
I Ming-romanen Beretningen om de tre kongedømmer skrevet av Luo Guanzhong, blir Páng Tǒng sammenlignet med Zhuge Liang (Den sovende dragen), og Sima Hui sier til Liu Bei at om han kan rekruttere enten Den sovende dragen eller Den unge føniks kan han skape fred i verden. Liu Bei rekrutterer først Zhuge og siden Páng, som riktignok dør bare noen år senere.